《西江月·凤舞汉阳月丽》
宋代·陈德武

凤舞汉阳月丽，龙吟汉水波飞。行云何事驻天涯。横玉危阑四倚。问岳阳三度後，看尘世几番棋。鹤群何处未归来。冷落吴头楚尾。

作者简介：陈德武（生平不详）三山（今福建福州）人。有《白雪遗音》一卷。其《望海潮》词云：“之官路远，篙师又促旧航。”又同调云：“三分春色，十分官事。”盖尝出仕，道经钱塘、桂林、睢宁、浔阳等地。余皆不详。